b'\n_START_ARTICLE_\nSeveras Sneipas\n_START_SECTION_\nJaunyst\xc4\x97\n_START_PARAGRAPH_\nSneipas gim\xc4\x97 \xc5\xbeiobarui Tobijui Sneipui ir raganai Eilinai Princ apie 1959 metus. Prie\xc5\xa1 i\xc5\xa1vykdamas \xc4\xaf Hogvarts\xc4\x85 Sneipas draugavo su Hario Poterio mama Lile Ivans, v\xc4\x97liau j\xc4\x85 pamilo. Jis prad\xc4\x97jo mokytis Hogvartse 1971 metais, mokykl\xc4\x85 baig\xc4\x97 1978 metais. Mokyklos laikais ypa\xc4\x8d nesutar\xc4\x97 su D\xc5\xbeeimsu Poteriu, Remu Lubinu ir Sirijum Bleku, su kuriais nuolatos kariavo. Dom\xc4\x97josi juod\xc4\x85ja magija, po mokyklos prisijung\xc4\x97 prie Mirties Valgytoj\xc5\xb3, bet po to su tikslu \xc5\xa1nipin\xc4\x97ti juos Albui Dumbldorui, Hogvartso direktoriui.\n_START_SECTION_\nGyvenimas Hogvartse\n_START_PARAGRAPH_\nApie 1981 metus Albas Dumbldoras, i\xc5\xa1klaus\xc4\x99s Severo atgail\xc4\x85 d\xc4\x97l \xc5\xa1nipin\xc4\x97jimo Valdovui Voldemortui, pri\xc4\x97m\xc4\x97 Sneip\xc4\x85 dirbti Hogvartse nuod\xc5\xb3 ir vaist\xc5\xb3 mokytoju. Sneipas nem\xc4\x97go Hario d\xc4\x97l pana\xc5\xa1umo \xc4\xaf savo t\xc4\x97v\xc4\x85 ir jo charakterio bruo\xc5\xbe\xc5\xb3. 1997 metais bir\xc5\xbeel\xc4\xaf Sneipas Dumbldoro nurodymu j\xc4\xaf nu\xc5\xbeud\xc4\x97 ir, apsimet\xc4\x99s Valdovo Voldemorto \xc5\xa1nipu, su Mirties valgytojais pab\xc4\x97go i\xc5\xa1 Hogvartso. Kitais mokslo metais Severas sugr\xc4\xaf\xc5\xbeo, u\xc5\xbe\xc4\x97m\xc4\x97 direktoriaus viet\xc4\x85 ir, nei\xc5\xa1siduodamas, gyn\xc4\x97 Hogvartso mokinius nuo Amiko ir Alektos Kerou re\xc5\xbeimo. Jis yra Netikras princas, nes Hogvartse buvo nepralenkiamas Nuod\xc5\xb3 ir vaist\xc5\xb3 \xc5\xbeinovas. Severas myl\xc4\x97jo Hario mam\xc4\x85\xc2\xa0\xe2\x80\x93 Lil\xc4\x99, bet vien\xc4\x85syk j\xc4\x85 \xc4\xaf\xc5\xbeeid\xc4\x97 ir ji Sneipui neatleido. Tod\xc4\x97l jis nor\xc4\x97jo pad\xc4\x97ti Lil\xc4\x97s s\xc5\xabnui su\xc5\xbelugdyti Voldemort\xc4\x85.'